( 3 )

ڪراچي ۾ آل ٻرڙا ويلفيئر ايسوسيئيشن پاران قبضا مافيا خلاف احتجاج

نيوسعيدآباد ۾ پوليس پاران 13 جوابدار گرفتار ڪرڻ جي دعويٰ

علي محمد، فهيم، الھه بخش، مرتضيٰ، ايوب، شير ۽ اختيار کي گرفتار ڪيو ويو آھي: پوليس

ڌڻي پرتو ڳوٺ جي رهواسين نادر علي ٻرڙو، حاجي رستم ٻرڙو، ايسوسيئيشن جي اڳواڻ فاروق عزيز ٻرڙو ۽ ٻين احتجاج ڪيو

ثناءَ الله، محمد سليم، ساجد سيت ٻين کي منشيات ۽ ھٿيارن سميت گرفتار ڪيو ويو اھي

فيصلي ۾ بااثر مٿان ڏنڊ پوڻ باوجود ھٿياربند ساڻ ڪري ڳوٺ مٿان قبضي لاءِ چڙھايون ڪري رھيو آھي: مظاھرين

پوليس انصاف بدران اسان جي ماڻھن تي ڪيس داخل ڪري رھي آھي، فوري طور تي نوٽيس وٺي انصاف ڪيو وڃي: مطالبو

ملير (ڊ ر) ڌڻي پرتو ڳوٺ جي رهواسين ۽ آل ٻرڙا ويلفيئر ايسوسيئيشن جي اڳواڻن بااثر قبضا مافيا خلاف ڊسٽرڪٽ پريس ڪلب ملير آڏو احتجاجي مظاهرو ڪري نعريبازي ڪئي. ان موقعي تي آل ٻرڙا ويلفيئر ايسوسيئيشن جي اڳواڻن انجنيئر فاروق عزيز ٻرڙو، مشتاق احمد ٻرڙو، سرائي محمد حسين ٻرڙو، نادر علي ٻرڙو، حاجي رستم ٻرڙو، ايڊووڪيٽ آصف ٻرڙو ۽ ٻين چيو ته ڌڻي پرتو ڳوٺ جيڪو قديم سنڌي وسندي آهي اتي بااثر قبضا مافيا پنهنجي ساٿارين سان گڏجي ڳوٺ تي قبضي جي نيت سان چڙهائي ڪندو آهي، ڪجهه ڏينهن اڳ ۾ ڳوٺ جي چڱن مڙسن جي سرپئنچي ۾ هڪ فيصلو ٿيو هيو جنهن ۾ بااثر مٿان ساڍا 3 لک روپيا ۽ 14 پلاٽ ڏنڊ جي طور طئي ٿيا هئا ان فيصلي جي ڀڃڪڙي ڪندي ضمير شاهه ڳوٺاڻن مٿان ڪوڙو ڪيس داخل ڪرايو آهي جنهن جي اسان سخت لفظن ۾ مذمت ڪيون ٿا هنن چيو ته ضمير شاهه جيڪو پاڻ قبضا مافيا آهي جيڪو پلاٽن تي قبضا جي نيت سان غريب ڳوٺاڻن تي ڪوڙا ڪيس ڪري کين هيسائي ٿو ۽ ڳوٺ مان لڏائڻ چاهي ٿو اهڙي عمل خلاف ڳوٺاڻن پڻ پوليس ۽ ٻين ادارن جي اعليٰ اختيارين کي دانهون ڏنيون آهن پر غريب ڳوٺاڻن جي ڪا به داد رسي نه ڪئي وئي آهي جنهن سبب اڄ اسان ڊسٽرڪٽ پريس ڪلب ملير آڏو احتجاج ڪرڻ تي مجبور آهيون. ڳوٺاڻن وڌيڪ چيو ته بااثر ۽ سندس ساٿاري جيڪي قبضا خور آهن انهن کي بااثرن جي پڻ پٺڀرائي حاصل آهي جيڪي ڏاڍ جي زور تي اسان ڳوٺاڻن کي تنگ ڪري رهيا آهن چادر ۽ چارديواري جو تقدس پائمال ڪندي گهرن تي چڙهايون ڪري رهيا آهن. هنن وزيراعليٰ سنڌ، آءِ جي سنڌ، ڊي جي رينجرز، ڊي سي ملير، ايس ايس پي ملير ۽ ٻين کان مطالبو ڪيو ته ڄاڻايل لينڊ مافيا خلاف قانوني ڪارروائي ڪري ڳوٺاڻن خلاف داخل ڪوڙا ڪيس ختم ڪيا وڃن ۽ ڳوٺاڻن کي تحفظ ڏنو وڃي.

نيو سعيدآباد (ت ر) نيوسعيدآباد سميت مٽياري ضلعي جي مختلف علائقن ۾پوليس جي ڏوهارين ۽منشيات فروشن خلاف ڪارروائي ،جنھن دوران پوليس 13 ڏوهارين ۽منشيات فروشن کي گرفتار ڪري سندن قبضي مان هٿيار، موٽر سائيڪلون، منشيات هٿ ڪرڻ جي دعوا ڪئي آهي، ايس ايس پي مٽياري سيد اصغر علي جي هدايتن تي سي آئي اي پوليس مٽياري سميت ضلعي جي مختلف ٿاڻن هالا، مٽياري ،ڀٽ شاھ، اڏيرو لال وليج ،نيوسعيدآباد،نورڪيٽي پوليس ڏوهارين ۽منشيات فروشن خلاف ڪارروائي ڪئي آهي، ڪاروائي دوران پوليس علي محمد ماڇي، فهيم خاصخيلي، الھه بخش کوسو، مرتضيٰ شاھ، ايوب شاهه، شير ڀنڀرو، اختيار ڀنڀور، ثناءَ الله سمون، محمد سليم سمون، ساجد شيخ ۽ٻين کي گرفتار ڪري ورتو آهي جن خلاف الڳ الڳ ڪيس داخل ڪيا ويا آهن،ايس ايس پي مٽياري سيد اصغر علي شاھ موجب امن امان جي صورتحال برقرار رکڻ لاءِ ضلعي جي شهرن جي داخلي ۽خارجي رستن تي پوليس مقرر ڪئي وئي آهي.
، ڏوهارين توڙي منشيات فروشن خلاف ڪارروايون تيز ڪيون ويون آهن.

Daily AWAMI AWAZ Hyderabad

Daily AWAMI AWAZ Karachi

سومر 8 اپريل 2024ع 28 رمضان 1445هه

خيرپور ۾ ڀلاري مهيني باوجود ڳاٽي ٽوڙ مهانگائي، بچت بازارون بي لاڀ بڻيل

ضلعي انتظاميا پاران عوام کي رليف مهيا ڪرڻ جي نالي تي مختلف هنڌن تي لڳندڙ بچت بازارن جي اگهن توڙي عام دڪانن جي شين جي قيمتن ۾ ڪو به فرق نظر نه آيو

بچت بازارن ۾ اٽي کان سواءِ عام واهپي جي هر شئي ٻه نمبر وڪرو ٿيڻ لڳي، بازارن جو افتتاح ڪرڻ کانپوءِ ڊي سي احمد فواد شاهه لڙي به نه آيو، عوام ڏکيائين جو شڪار

شهر جي عام دوڪانن، يوٽيلٽي اسٽورن توڙي رمضان بچت بازارن ۾ انتظاميا پاران رکيل شين ۾ ڪوبه فرق ناهي، شيون مهانگيون ۽ غير معياري آهن: شهرين جون دانهون

ڀلاري مهيني ۾ به ضلعي انتظاميا اگهور ننڊ ستل آهي، منافعي خورن خلاف ڪير به ڪارروائي ڪرڻ لاءِ تيار نه آهي، فوري طور تي نوٽيس وٺي عوام کي رليف مهيا ڪيو وڃي

سينٽرل جيل ڪراچي جو جيلر بيماري سبب لاڏاڻو ڪري ويو

جيلر رفيق ڪنڀر جيري جي مرض ۾ مبتلا هو، مرحوم جو مڙهه لاهور کان ميان صاحب منتقل

رفيق احمد ڪنڀر کي سندس گهر واري جيرو عطئو ڪيو پر بچي نه سگهيو، ميان صحب ۾ سوڳ

ميان صاحب ( ن ع آ ) ميان صاحب شهر واسي سينٽرل جيل ڪراچي جو جيلر رفيق احمد ڪُنڀر جيري جي مرض ۾ مبتلا رهڻ کان پوءِ لاهور جي هڪ خانگي اسپتال ۾ لاڏاڻو ڪري ويو سندس لاڏاڻي جي اطلاع تي ميان صاحب ۾ مٽن مائٽن ۽ دوستن ۾ سوڳ واري صورتحال پيدا ٿي وئي رفيق احمد ڪنڀر کي پنهنجي همسفر گهرواري جيرو عطئي طور ڏنو هو پر سندس زندگي بچي نه سگهي ،سندس جو مڙهه لاهور کان ميان صاحب آندو پيو وڃي مرحوم رفيق احمد ڪنڀر جيل کاتي ۾ جيلر هجڻ سان گڏ ميان صاحب شهر جو سماجي اڳواڻ پڻ هو .

اسلام ڪوٽ ۾ سماجي تنظيم پاران مختلف ڳوٺن ۾ عيد لاءِ سامان جي ورهاست

ٿر دي ھيومن ايڊ رزالو طرفان يتيم ٻارن ۾ نوان وڳا ۽ خرچيون ڏنيون ويون

مھا ٻوڏ دوران مختلف ضلعن ۾بنا رنگ نسل جي لکين ماڻھن جي بحالي لاءِ سھڪار ڪيو: محمد جوڻيجو

اسلام ڪوٽ (ت، ر) سماجي تنظيم ٿر دي ھيومن ايڊ رزالو طرفان عيد جي مناسبت سان ٿرپارڪر جي مختلف ڳوٺن جي 85 خاندانن جي 427 يتيم ٻارن ۾ عيد خوشيون ملهائڻ لاءِ کين نوان وڳا،خرچيون،مڪمل کاڌي پيتي جو سامان ورهايو،جنھن ۾ اٽو،گيھ،کنڊ،چانھ،سويون،دال،لوڻ مرچ ڏنا ويا،تنظيم جي سربراھ محمد جوڻيجو ڳالھائيندي چيو ته اسان 2014ع کان ٿرپارڪر جي عوام جي خدمت م مصروف عمل آھيون،اسان وٽ 85 يتيم خاندان رجسٽرڊ آھن جنھن جي اسان مھيني سر راشن سپورٽ سان گڏوگڏ عيد جا ڪپڙا جيڪي ٻار پڙھندڙ آھن انھي کي يونيفارم به فراھم ڪندا آھيون،اسان ھن وقت تائين ھزارين پاڻي جون اسڪيمون،ڪيترين ئي بيوھ عورتن کي سلائي مشينون ۽ پنھنجي پيرن تي بيهارڻ لاءِ ٻڪريون ھزارين خاندانن ۾ راشن تقسيم ڪري چڪا آھيون ته جيئن معاشري م ڪو به بکيو نه رھي،ھن وڌيڪ چيو ته اسان مھا ٻوڏ دوران ميرپورخاص بدين سميت ٻين ضلعن ۾بنا رنگ ونسل جي لکين ماڻھن جي بحالي لاءِ مختلف ادارن جي سھڪار سان خشڪ راشن،ٽينٽ،مڇردانيون،گئس چولھا،برتن،بسترا،سميت نئين گھرن جي تعمير ۽ روڪ رقم ڏئي بي سھارا ماڻھن جي سھائتا ڪري ماڻھن ۾ خوشيون ورھائي رھيا آھيون،جيڪو سلسلو جاري و ساري آهي.

ڳڙھي چاڪر ۾ اڳوڻي ايم پي اي رحيم بخش بوزدار جي لاڏاڻي تي تعزيت جو سلسلو جاري

صوبائي وزير ناصر شاھه، خورشيد شاھه، طرفان بوزدار هائوس ڳڙھي چاڪر پهچي وارثن سان تعزيت ڪئي

حيم بخش بوزدار دلير ۽ بردبار شخصيت هو، سندس لاڏاڻي تي دلي ڏک پهتو آھي: خورشيد شاھه

ڳڙھي چاڪر (ن ع آ) ڳڙھي چاڪر ۾ اڳوڻي ايم پي اي سردار رحيم بخش بوزدار جي لاڏاڻي تي وارثن سان تعزيت جو سلسلو جاري آھي صوبائي وزير ناصر شاھه، خورشيد شاھه، طرفان بوزدار هائوس ڳڙھي چاڪر پهچي وارثن سان تعزيت ڪئي . ان موقعي تي خورشيد شاھ ۽ ناصر شاھ جو چوڻ هو ته رحيم بخش بوزدار دلير ۽ بردبار شخصيت هو ڪافي ڀيرا هو ايم پي اي جي سيٽ تي پڻ رهيو سندس لاڏاڻي تي دلي ڏک پهتو آھي، هوڏانهن سنڌي هاري ڪاميٽي ضلعي گهوٽڪي جي اڳواڻن ڪامريڊ علي حسن، شوڪت علي، اشفاق ۽ سنڌي ادبي سنگت شاخ جي جاني گبول ۽ سيڪريٽري شبير حسن گبول رحيم بخش بوزدار جي لاڏاڻي تي وارثن سان تعزيت ڪئي.
جڏهن ته وارثن سان تعزيت جو سلسلو هلندڙ آھي.

حيدرآباد ۽ ڀرپاسي ٽرانسپورٽرن ڀاڙا وڌائي ڇڏيا، مسافر پريشان

وين، ڊوم، ڪوچ، ڪوسٽر ۽ ٻين مسافر گاڏين وارن ڀاڙا 50 سيڪڙو واڌائي ڇڏيو آھي: مسافر

جيڪڏهن ڊي سي جي مقرر ڪيل ڀاڙن تي گاڏيون هلائينداسين ته ڪجهه نه بچندو: ٽرانسپورٽر

حيدرآباد (رپورٽر) حيدرآباد ۽ ان جي ڀرپاسي ۾ رهندڙ ماڻهن عيدالفطر جو خوشين ڀريو ڏهاڙو پنهنجن پيارن سان ملهائڻ لاءِ سنڌ جي مختلف شهرن جو رخ ڪري ڇڏيو آهي، سنڌ جي مختلف شهرن ڏانهن وڃڻ لاءِ سوين ماڻهو ٽرانسپورٽ جي اڏن تي پهتل رهن ٿا، مسافرن جي وڌندڙ رش کي ڏسي ٽرانسپورٽرن ڀاڙن ۾ واڌ ڪري ڇڏي آهي، حيدرآباد کان دادو، سکر، ميرپورخاص، سيوهڻ، مورو، بدين، نوابشاهه، سانگهڙ، لاڙڪاڻو ۽ ٻين شهرن جي روٽن جي هلندڙ وين، ڊوم، ڪوچ، ڪوسٽر ۽ ٻين مسافر گاڏين وارن ڀاڙا 50 سيڪڙو واڌائي ڇڏيا، جنهن ڪري هن مهانگائي واري دور ۾ مسافر ڀاڙا ڀرڻ لاءِ سخت پريشان ٿي ويا آهن، جيتوڻيڪ ڊي سي حيدرآباد پنهنجي هڪ حڪم نامي ۾ ٽرانسپورٽرن کي هدايت ڪري چڪو آهي ته هو عيد وارن ڏهاڙي ۾ ڀاڙن ۾ واڌ نه ڪئي وڃي ۽ اڳ ۾ مقرر ٿيل ڀاڙن تي مسافرن کي پنهنجين گاڏين ۾ سفر ڪرائي کين پنهنجي منزل تائين پهچايو وڃي، پر ٽرانسپورٽرن ڊي سي جي اهڙن حڪمن کي مڪمل طور تي نظرانداز ڪري ڀاڙن ۾ پنهنجي مرضيءَ موجب واڌ ڪري مسافرن کي سخت پريشان ڪري ڇڏيو آهي، انتظاميا اهڙي عمل خلاف اڃا تائين ڪو به نوٽيس ناهي ورتو، جنهن ڪري ٽرانسپورٽر مسافرن کي ٻنهي هٿن سان لٽي رهيا آهن، جڏهن ته ٽرانسپورٽ جي اڏن تي مقرر پوليس اهلڪار پڻ ٽرانسپورٽرن کي اڳ مقرر ڀاڙا وٺڻ جو پابند ڪرڻ بجاءِ پنهنجي خرچي وٺي خاموشي اختيار ڪري چڪا آهن. ان سلسلي ۾ مسافرن جو چوڻ آهي ته ٽرانسپورٽرن هٿ سان گاڏيون گهٽ ڪري ڇڏيون آهن ته جيئن مسافر اڏن تي بيهي پنهنجي منزل تي پهچڻ لاءِ وڌيڪ پريشان ٿين ۽ جيڪي گاڏيون هلن ٿيون . هوڏانهن ٽرانسپورٽرن جو چوڻ آهي ته تيل جي قيمتن ۾ واڌ سبب کين ڀاڙن ۾ واڌارو ڪرڻو پوي ٿو، گاڏين جا اسپيئر پارٽس پڻ مهانگا ٿي ويا آهن، جيڪڏهن هو ڊي سي جي مقرر ڪيل ڀاڙن تي گاڏيون هلائيندا ته کين ڪجهه نه بچندو. ٽرانسپورٽرن چواڻي ته عيد وارن ڏينهن ۾ کين هڪ پاسي کان ته مسافرن جي رش ملي ٿي پر ٻئي پاسي کان هو گاڏيون خالي ڪاهي اچن ٿا، کين مختلف هنڌن تي ڀتو به ڏيڻو پوي ٿو، تنهن ڪري فيول جو خرچ پورو ڪرڻ لاءِ کين ڪراين ۾ واڌ ڪرڻي پئجي رهي آهي. ، انتظاميا ساڻن تعاون ڪري ته هو ڪراين ۾ واڌ نه ڪندا.

مومل جي ماڙي ۾ اديب ۽ تعليمي ماھر مولوي محمود ڀٽو جي ورسي تقريب

مرڪزي آڊيٽر اياز لطيف دايو پاران مولوي محمود ڀٽو جي پنجين ورسي ملھائي وئي

مولوي محمود ڀٽو اصول پرست، ايماندار، سخي، مھمانواز ۽ نيڪ انسان ھو: شريڪ

مومل جي ماڙي (ن ع آ) سنڌ جي تاريخي ماڳ ماٿيلو مومل جي ماڙي ۾ سنڌ جي نامور عالم دين، دانشور، محقق، اديب، سماج سڌارڪ ۽ تعليمي ماھر مولوي محمود ڀٽو جي پنجين ورسي جي موقعي تي مولوي محمود ڀٽو اڪيڊمي سنڌ پاران سندس مزار تي گلن جي چادر چاڙھڻ واري ھڪ تقريب سنڌي ادبي سنگت سنڌ جي مرڪزي آڊيٽر ۽ شاعر اياز لطيف دايو جي صدارت ۾ ڪوٺائي وئي جنھن ۾ سنگت جي مرڪزي آڊيٽر ۽ ڪالم نگار اياز لطيف دايو۔مولوي محمود ڀٽو جو فرزند ۽ ٻالڪ ادبي فورم سنڌ جو مرڪزي صدر عبدالحئي ڀٽو۔عالم دين ۽ بزرگ ذبيع الله ھاليجوي، اديب رئوف پارس دايو، شھور سگھڙ علي حسن منگي، استادن سارنگ ڪلادي، نصرالله ڀٽو، محمد عمر ڪلادي، معزز شخصيت عبدالوحيد ڀٽو، سماج سڌارڪ احسان ڪلادي، صحافين سائينڏنو عباسي، يونس ڀٽو، مير محمد سومرو جي مزار تي گلن جي چادر چاڙھي عقيدت جا گل نڇاور ڪيا بعد ۾ اياز لطيف دايو ۽ ٻين مولوي محمود ڀٽو جي ڪيل علمي، ادبي ۽ ديني خدمتن تي کيس زبردست خراج تحسين پيش ڪندي چيو ته مولوي محمود ڀٽو وقت جو ھڪ وڏو عالم دين، اڪابر، اديب۔محقق، سماج سڌارڪ ۽ تعليمي ماھر ھو، سندس ڪتب خانو ملڪ جي وڏن ڪتب خانن ۾ ھڪ ھيو جنھن ۾ علمي ادبي ۽ ديني ڪتاب ھزارن جي تعداد ۾ شامل ھئا۔ان پنھنجي سڄي زندگي علم ادب ۽ دين جي خدمت ڪندي گذاري مولوي محمود ڀٽو اصول پرست۔ا يماندار ۔سخي ۔مھمان واز۔سچو پچو ۽ نيڪ انسان ھو .

وڳڻ ۾ بدامني، ڏينهن ڏٺي جو موٽرسائيڪل ڦر، احتجاج

6هٿياربند ڪبوتر پوليس پڪٽ وٽ ٻن ڄڻن کان موٽرسائيڪل ڦري ويا

ڏينهن ڏٺي جو وارداتون ٿي رهيون آهن پر پوليس غائب آهي: متاثر ظفر مغيري

وڳڻ (ن ع آ) وڳڻ-قمبر روڊ تي ڪبوتر پوليس پڪٽ وٽ ڏينهن ڏٺي جو ٽن موٽر سائيڪلن تي سوار ڇهه هٿياربند هٿيارن جي زور تي ڳوٺ مولا بخش مغيري جي نوجوان صفي الله مغيري ۽ الطاف مغيري کان سي ڊي موٽر سائيڪل ڦري آساني سان فائرنگ ڪندا فرار ٿي ويا، اهڙو اطلاع حد جي پوليس کي ڏنو ويو، وڳڻ پوليس ڏوهارين جو پيڇو ڪندي ناڪابندي پڻ ڪئي پر ڪو به ڏوهاري پوليس کي هٿ اچي نه سگهيو، ان موقعي تي ماستر ظفر مغيري دانهيندي چيو ته ڏينهن ڏٺي جو مين روڊ تي هٿياربند ڦر ڪري فائرنگ ڪندا آساني سان فرار ٿي ۽ حد جي پوليس صرف اين سي تائين محدود ٿي وئي آهي، ٻئي پاسي وڳڻ ٿاڻي تي مقرر ايس ايڇ او اختر کوسو رابطي ڪرڻ تي ميڊيا کي ٻڌايو ته اطلاع ملڻ شرط ناڪابندي ڪئي، جلد ملوث جوابدارن کي گرفتارڪيو ويندو.02

خيرپور(رپورٽ: مختيار ڦلپوٽو) خيرپور ضلعي جي مختلف ھنڌن تي لڳايل رمضان بچت بازارن ۾ رکيل سامان ۽ عام دوڪانن توڙي يوٽليٽي اسٽورن تي وڪرو ٿيندڙ عام واهپي جي شين جي اگھن ۾ ڪوبه فرق نه رهيو، عوام کي رليف ڏيڻ جي نالي تي لڳايل رمضان بچت بازارون عوام کي رليف ڏيڻ ۾ مڪمل طور ناڪام ثابت ٿي ويون، ان سلسلي ۾ خيرپور جي شهرين ولي محمد شر، امام علي شيخ، ساجن سنڌي ۽ ٻين ”عوامي آواز“ سان ڳالهائيندي چيو ته پهرين رمضان تي مشهور ڇٽي چوڪ تي لڳايل رمضان بچت بازار جو افتتاح ڊي سي خيرپور سيد احمد فواد شاھ ڪيو ۽ وري سڄي رمضان جي مهيني ۾ ڊي سي صاحب لڙي اچڻ جي زحمت به نه ڪئي، بچت بازار ۾ سواءِ اٽي جي ٻيون سموريون شيون ٻه نمبر ۽ نقلي رکيون ويون، مشروبات، صابڻ، ناقص داليون، نقلي مصالحا وڪري لاءِ رکيل آهن، جڏهن ته ڪڻڪ جو اٽي به غيرمعياري رکيو ويو جنهن ڪري شهري توڙي ٻهراڙي جا ماڻهو بازارن ڏانهن لڙن ئي نٿا. هوڏانهن ملڪ ۾ مهانگائي جي طوفان خيرپور جي ماڻهن کي ڪنگال بڻائي ڇڏيو، عيد ۾ باقي ٻه ڏينهن بچيا آهن پر مختلف بازارون خالي پيل آهن جنهن سبب دوڪاندارن جا مٿي کي هٿ اچي ويا آهن. ان سلسلي ۾ غريبن جي هڪ وفد ”عوامي آواز“ کي ٻڌاايو ته هن مهانگائي ۾ اسان غريبن جون ڪهڙيون عيدون آهن ڪپڙا توڙي ٻيون ضرورت جون شيون عيد جي ڪري ٻيڻن اگھن تي پيون ملن ۽ دوڪاندار پنهنجي من ماني ٿا ڪن. هنن مطالبو ڪيو ته فوري طور تي مهانگائي ۽ غير معياري شين جو نوٽيس وٺي عوام کي رليف مهيا ڪيو وڃي.02

کيبر ۾ ھيومن رائيٽس جسٽس ڊفينڊر پاران چوري ٿيل موٽرسائيڪل واپس نه ٿيڻ خلاف احتجاج

نائب صدر علي حسن کوسو جي چوري ٿيل موٽرسائيڪل اڃا تائين واپس ناھي ٿي سگھي: ذيشان ٻارچ

آءِ جي سنڌ ۽ ٻيون اعليٰ ختياريون فوري طور تي نوٽيس وٺي موٽرسائيڪل واپس ڪرائن: مطالبو

کيبر (ن ع آ) کيبر لڳ مٽياري ھيومن رائيٽس جسٽس ڊفينڊر مٽياري ضلعي جي صدر ذيشان ٻارچ، نائب صدر علي حسن کوسو، جنرل سيڪريٽري خالد کوسو ۽ ٻين پريس ڪانفرنس ڪندي چيو ته 2 مھينا پھرين اسانجي نائب صدر علي حسن کوسو جي موٽر سائيڪل چوري ٿي جنھن جي اسان مٽياري ٿاڻي تي اين سي ڪٽرائي ان کانپوءِ سي سي ٽي وي فوٽيج به ڏنا پوءِ به پوليس ڪابه ڪارروائي نه ڪئي مٽياري شھر ۾ ڪجھه ڏينهن ۾ ڦر ۽ چورين جا واقعا روز جا معمول بڻيل آھن ايس ايس پي مٽياري کي پاڻ سيٽ ڇڏي وڃڻ گھرجي رڳو ايس ايڇ او بدلي ٿيڻ سان بدامني تي ڪنٽرول ڪون ٿو ٿي سگهي . ان ڪري اسين آءِ جي سنڌ، ڊي آءِ جي کي اپيل ڪيون ٿا فوري طور تي نوٽيس وٺي چور گرفتار ڪري موٽرسائيڪل واپس ڪرائي وڃي.

جروار ۽ ڀرپاسي جا ڪيترائي ڳوٺ هن جديد دور ۾ به بنيادي سهولتن کان محروم بڻيل آھن مختلف ڳوٺن ۾ مٺي پاڻي,گئس,روڊ رستا,۽ ٻيون سهولتون نه ملي سگهيون آھن جنهن سبب ڳوٺاڻا هن جديد ۾ به ماضي وانگر زندگي گذارڻ تي مجبور آھن جروار شهر سميت ان جي پسگردائي وارن ڳوٺن ٻڍو بوزدار,نور محمد جلباڻي,سهجو گبول,حيات خان بوزدار,واهي دين شاھ,مير خان گبول,محمد علي بوزدار,سلطان گبول سميت ٻين ڳوٺن ۾ هن جديد دور ۾ به بنيادي سهولتون نه مليون ۽ نه ئي وري ڪنهن به هن طرف ڌيان ڏنو آھي جڏهن ته ڄاڻايل ڳوٺن ۾ گئس جي سهولت نه هجڻ سبب ڳوٺاڻا ماضي ۾ ٻارڻ طور استعمال ٿيندڙ ڇيڻا ٻاري رڌ پچاء ڪرڻ تي مجبور آھن جڏهن ته انهن ڳوٺن ۾ پڪن روڊ رستن جي پڻ سهولت ميسر ناهي جنهن سبب برسات پوڻ جي صورت ۾ ڳوٺاڻا گپ ۽ پاڻي هئڻ سبب پنڌ ڪري شهر طرف پهچڻ تي مجبور آھن پر گذريل حڪومت دوران ڪنهن به ڪاموري چونڊيل نمائندي هن طرف ڌيان نه ڏنو جنهن سبب ڳوٺاڻا سخت پريشاني ۾ مبتلا آھن ڳوٺاڻن طرفان تازو سنڌ ۾ پيپلزپارٽي جي ٺهيل حڪومت ۽ تڪ جي ايم پي اي محمد بخش خان مهر ۽ ايم اين اي علي گوهر خان مهر کان ڳوٺن ۾ بنيادي سهولتون فراهم ڪري زندگي سڪون سان گذارڻ جي اپيل ڪئي جروار جي واحد سرڪاري اسپتال جيڪو 17 سالن کان غير فعال بڻيل آھي اسپتال جي بلڊنگ زبون ٿي وڃڻ سبب ڀوت بنگلي جو ڏيک ڏيڻ لڳي جڏهن ته ڪافي ڀيرا احتجاجن ۽ بک هڙتالن کانپوء ڪورٽ سڳوري اسپتال جي بحالي جو حڪم ڏنو جنهن کان بعد ٺيڪيدار اسپتال جي ڇت ڊاهي نئين سر تعميرات جو ڪم 6 مهينا اڳ ۾ شروع ڪرايو پر ڪجھ ڏينهن معمولي ڪم ڪرڻ کانپوء ٺيڪيدار ڪم اڌ ۾ ڇڏي ڀڄي ويو ۽ ڪم اڌ ۾ رڪجي ويو جروار ۽ پسگردائي جي آبادي 40 هزار کان مٿي هئڻ باوجود ڪنهن به ڪاموري يا چونڊيل نمائندي اسپتال جي بحالي لاء ڪو ڪردار ادا نه ڪيو جنهن سبب اسپتال غيرفعال بڻيل آھي ۽ ايمرجنسي جي صورت ۾ مريض 15 ڪلوميٽر جو مفاصلو ڪري ميرپور ماٿيلو وڃڻ تي مجبور آھن جروار شھر ۾ ڊرينيج نظام نه ھُجڻ ڪري برسات پوڻ بعد پورو شھر تلاءُ جو ڏيک ڏيڻ لڳندو آھي جڏهن ته نالين جي صفائي نه ٿيڻ سبب مختلف محلن ۾ ناليون اٿلي پون ٿيون شھر جي بوزدار محلا,مڱڻهار محلا,چنه محلا ۽ ٻين هنڌن تي صفائي نه ٿيڻ سبب ناليون اٿلي پون ٿيون جنهن سبب روڊ رستا گندي پاڻي هجڻ سبب تلائن جو ڏيک ڏين ٿا جڏهن ته لکين روپيا ماھوار بجيٽ اچڻ باوجود به شھر جي مالڪي ڪرڻ کان سڀ ڪامورا اوپرا بڻيل آھن شھرين جي دانھن ڪوڪ ڪرڻ باوجود ڪنھن به شھر جي مالڪي نه ڪرڻ تي شھرين سميت علائقي واسين ٻيھر اپيل ڪئي آھي ته ڊرينيج نظام کي شھر اندر مڪمل ڪرائي شھر جي مالڪي ڪري صفائي ڪرائي وڃي جروار کي مختلف شهرن سان ملائيندڙ روڊ پڻ نه ٺهي سگهيا آھن جنهن سبب علائقي واسي توڙي مسافر سخت پريشانين کي منهن ڏيڻ تي مجبور آھن جروار کان ميرپور ماٿيلو تائين روڊ جي مرمت نه ٿيڻ سبب روڊ ۾ کڏا پئجي ويا جنهن سبب موٽرسائيڪل سميت ٻين گاڏين تي سفر ڪندڙ ماڻهو سخت پريشان آھن اهڙي طرح جروار کان ماٿيلو مومل جي ماڙي سميت ٻين علائقن ڏانهن ويندڙ روڊ نه ٺهي سگهيا آھن جنهن سبب سفر ڪندڙ ماڻهو سخت پريشان آھن شهرين ۽ علائقي واسين طرفان روڊن جي مرمت ڪرائڻ جو مطالبو ڪيو آھي جروار جي مختلف ڳوٺن جنهن ۾ مير خان گبول,محمد علي بوزدار ۽ ٻيا ڳوٺ جيڪي سوين گهرن تي مشتمل آھن انهن ۾ مٺي پاڻي جي سهولت ميسر ناهي جنهن سبب ڳوٺاڻا پيئڻ جي پاڻي سميت وهنجڻ لاء پڻ هڪ ڪلوميٽر پنڌ ڪري موٽرسائيڪلن توڙي گڏھ گاڏن تي ڪرايا ڀري پاڻي ڀرڻ تي مجبور آھن ڳوٺاڻن جو چوڻ هو ته ڪيترائي ڀيرا چونڊيل نمائندن ڏي وياسين پر صرف دلاسن کان سواء ڪجھ نه مليو آھي جديد دور هجڻ باوجود مٺي پاڻي جي ڦڙي لاء سڪي رهيا آھيون پر ڪامورا ۽ چونڊيل نمائندا اگهور ننڊ ستل آھن ۽ ڪير به ٻڌڻ لاء تيار ناهي خدارا مٺي پاڻي جي سهولت ڏئي هن آزار مان آجو ڪرايو وڃي.

جروار ۽ ڀرپاسي جا ڪيترائي ڳوٺ جديد دور ۾ به بنيادي سهولتن کان محروم

لاڙڪاڻي ۾ دعوت اسلامي پاران ليلته القدر جو عظيم الشان ميڙاڪو ٿي گذريو

رپورٽ:
همت بوزدار

لاڙڪاڻي ۾ 200 غريب خاندانن ۾ عيد راشن ورهايو ويو

لاڙڪاڻو (رپورٽ: عبدالوحيد ابڙو ) لاڙڪاڻي جي سماجي تنظيم الزهرا فائونڊيشن پاڪستان پاران رمضان شريف ۾ 200 غريب خاندانن ۾ عيد جو راشن ورهايو ويو. عيد راشن ورهائڻ واري تقريب عبداللطيف نظاماڻي ليبر هال ۾ ٿي جنهن ۾ چيئرمين الزهرا فائونڊيشن پاڪستان صدرالدين شيخ، سينيئر وائيس چيئرمين عبدالواحد شيخ صدر عاطف شيخ، جنرل سيڪريٽري احمر رحمت شيخ، آصف جوکيو، بابو مظهر، گل شيخ ۽ طارق شيخ رشيد پاران 200 ٻوڏ متاثرن ۽ غريب مستحق خاندانن ۾ راشن ورهايو ويو. ان موقعي تي سماجي اڳواڻن چيو ته مهانگائي جا اثر سڀني جي سامهون آهن، وچولي طبقي کي مهيني جا خرچ مڪمل ڪرڻ ۾ مشڪلاتون پيش اچي رهيون آهن جنهن ڪري غريب ۽ وچولي طبقي جون حالتون بدتر ٿي چڪيون آهن اهڙي صورتحال ۾ سرندي وارن ماڻهن کي اڳتي گهرجي ته غريبن ماڻهن جي مدد ٿي سگهي.
هن چيو ته راشن جي خريداري ۽ فراهمي ۾ سرندي وارن جي مدد سان فلاح ۽ بهبود جو ڪم جاري آهي.02

لاڙڪاڻو (س ر) لاڙڪاڻي شهر ۾ دعوت اسلامي پاران ليله القدر جي ڀلاري رات جو هڪ عظيم الشان اجتماع فيضان مدينه ۾ ٿي گذريو. جنهن ۾ مبلغ دعوت اسلامي بيان ڪندي چيو ته ﷲ ڪريم جا ڪروڙين، اربين، کربين ۽ بيشمار احسانات جو انهيءَ اسان کي آقا ڪريم صلي الله عليه وسلم جو امتي بڻايو، اسان وڏا خوش نصيب آهيون جو اسان کي لڄپال آقا ڪريم ﷺ تي ڪلمو پڙهڻ نصيب ٿيو، دين اسلام جون نعمتون ڀلايون نصيب ٿيون، ياد رکو ته ﷲ رب العالمين جي اسان مٿان سڀ کان وڏي ڀلائي اها آهي ته مالڪ ڪريم پنهنجي پياري حبيب ﷺ جو امتي بڻايو. دور جديد ۾ نت نون فتنن جنم ورتو آهي وک وک تي فحاشي، عريانيت، فرنگي تهذيب جي ڀرمار آهي.
اهڙي دور ۾ اسان کي ﷲ پاڪ جي عطا ۽ لڄپال آقا ڪريم صلي الله عليه وسلم جي رضا سان دعوت اسلامي جو مدني ماحول ملڻ باعث برڪت ۽ راهه هدايت جو سرچشمو آهي. 02

ڪراچي ۾ ايف سي ايس ايڊمنسٽريٽر کي هٽائڻ خلاف فشرمين ويلفيئر آرگنائيزيشن جو احتجاج

ڪراچي (پ ر) فشرمين ڪوآپريٽو سوسائيٽي(ايف سي ايس) ايڊمنسٽريٽر زاهد ابراهيم ڀٽي کي هٽائڻ نامناسب عمل آهي، قبضا مافيا مهاڻن جي حقن تي قابض ٿيڻ چاهين ٿا اهڙين خيالن جو اظهار سنڌ فشرمين ويلفيئر آرگنائيزيشن چيئرمين ممتاز ملاح پريس بيان جاري ڪندي ڪيو، هن چيو ته ڪراچي جي سمنڊري علائقي ابراهيم حيدري جي مهاڻن جي بهبود ڀلائي ترقي خوشحالي لاء فشرمين ڪوآپريٽو سوسائيٽي ڪيترن ئي سالن کان بهترين خدمتون سرانجام ڏئي رهي آهي، ايڊمنسٽريٽر زاهد ابراهيم ڀٽي جيڪو پاڻ مهاڻا فيملي ميمبر پڻ آهي، ڪجهه سالن کان ابراهيم حيدري سامونڊي پٽي جي هزارين مهاڻن جي بهبود ڀلائي لاء سندس جون خدمتون قابل فخر آهي، پر ڪجهه مفاد پرست ٽولو سندس خلاف واويلا ڪري قبضا مافيا سان ٻٽ بڻجي زاهد ابراهيم ڀٽي خلاف عدالت ذريعي اڪائونٽ بند ڪرائي ڇڏيا آهن ۽ بعد ۾ قبضا مافيا گروپ کيس هٽائي مهاڻن جي حقن کي ڦٻائڻ لاء سرگرم ٿي ويا آهن، هن وڌيڪ چيو ته زاهد ابراهيم ڀٽي بهترين انسان دوست آهي ۽ هميشه مهاڻن لاء فڪرمند رهي ٿو، کيس ايف سي ايس جو عهدو واپس ڏئي مهاڻن مان بيچيني دور ڪري مهاڻن سان انصاف ڪيو وڃي.

نواب شاهه ۾ ڏوهارين ۽ سماج دشمن عنصرن خلاف ڪريڪ ڊائون، 6 ڏوهاري مارجي چڪا

گهربل 20 اشتهاري ۽ 30 روپوش ڏوهاري پڻ گرفتار، غير قانوني هٿيار۽ ٻيو سامان هٿ ، جيل حوالي

ايس ايس پي جي ڪامياب ڪاررواين ۽ حڪمت عملي جي ڪري نواب ۾ شاهه امن امان قائم ٿيندو : شهري

نوابشاھ ( ڊ ر ) ايس ايس پي شهيد بينظير آباد تنوير تنيو جو گذريل مهيني دوران ڏوهارين، منشيات فروشن ۽ سماج دشمن عنصرن خلاف هلندڙ ڪريڪ ڊائون اڃا تائين جاري آهي جنهن دوران پوري ضلعي ۾ 6 پوليس مقابلا ٿيا جنهن دوران پوليس کي انتهائي گهربل 6 ڏوهاري مار جي ويا جڏهن ته هڪ ڏوهاري کي زخمي حالت ۾ گرفتار ڪيو ويو، جنهن سان گڏوگڏ پوليس پاران اشتهاري ڏوهارين خلاف سخت ڪاروائي ڪندي پوليس کي انتهائي گهربل 20 اشتهاري ۽ 30 روپوش ڏوهاري گرفتار ڪري ورتا، سماجي ڏوهارين خلاف ڪاروائي ڪندي 150 کان وڌيڪ منشيات فروش ۽ 50 کان وڌيڪ ڏوهاري غير قانوني هٿيار پسٽل ۽ گوليون برآمد ڪري ڪيس داخل ڪري کين جيل حوالي ڪيو جڏهن ته 15 کان وڌيڪ چوري ٿيل موٽر سائيڪلون برآمد ڪري اصل مالڪن حوالي ڪري ڇڏيون، ياد رهي ته ايس ايس پي شهيد بينظير آباد تنوير تنيو کي نوابشاھ جو چارج ملڻ کي هڪ مهينو ٿيو آهي جنهن دوران هن تابڙ توڙ ڪاروايون ڪندي نوابشاھ ۾ منشيات، سماجي ڏوھ ۾ ڪمي آڻڻ سميت نوابشاھ جي امن امان جي صورتحال کي ڪافي بهتر بنائڻ ۾ ڪامياب ٿيو آهي جڏهن ته شهرين کي اميد آهي ته ايس ايس پي شهيد بينظير آباد تنوير تنيو جي ڪامياب ڪارواين ۽ حڪمت عملي جي ڪري تمام جلد نوابشاہ منشيات ۽ سماجي ڏوهن کان پاڪ ۽ مڪمل امن امان قائم هوندو.

ٿرڪول بلاڪ ٽو جي ماڊل وليج واسين ٻيهر گهرن جي تعمير جو مطالبو ڪري ڇڏيو

بلاڪ ٽو تي کوٽائي جو ڪم شروع ڪرڻ بعد ڳوٺ سنهري درس جي 172 گهراڻن کي لڏائي ٻي هنڌ ماڊل وليج ڳوٺ ٺاهي آباد ڪيو ويو هو

تازو ڳوٺاڻن پاران ٺاهي ڏنل نوان گهر ڪريڪ ٿيڻ جي شڪايت، ٻي هنڌ منتقل ڪرڻ لاءِ ڳوٺاڻا سراپا احتجاج بڻيل

2019ع ۾ اسان کي سنڌ سرڪار ۽ ڪمپني پُراڻي ڳوٺ مان لڏائي نئون ماڊل وليج ڳوٺ ٺاهي ترسايو ويو هو، گهر ڪريڪ ٿي ويا آهن: دانهون

اسلام ڪوٽ(رپورٽ:غازي بجير)ٿرڪول بلاڪ ٽو جي ماڊل وليج ڳوٺ سنهري درس جي رهواسين ٻيهر گهر تعمير ڪري ڏيڻ جو مطالبو ڪري ڇڏيو،بلاڪ ٽو تي کوٽائي جو ڪم شروع ڪرڻ بعد ڳوٺ سنهري درس جي 172 گهراڻن کي لڏائي ٻي هنڌ ماڊل وليج ڳوٺ ٺاهي آباد ڪيو ويو هو، تازو ڳوٺاڻن پاران ٺاهي ڏنل نوان گهر ڪريڪ ٿيڻ جي شڪايت ڪندي ٻي هنڌ منتقل ڪرڻ لاءِ احتجاج ڪري رهيا آهن،اُنهي سلسلي ۾ ماڊل وليج ڳوٺ نيو سنهري درس جي رهواسين نبي بخش درس،منظور علي درس،سجاد درس،مانو ڀيل ۽ ٻين چيو آهي ته 2019ع ۾ اسان کي سنڌ سرڪار ۽ ڪمپني پُراڻي ڳوٺ مان لڏائي نئون ماڊل وليج ڳوٺ ٺاهي ترسايو ويو،ى172 ٽوٽل گهر ٺاهي ڏنا ويا هئا،جيڪي 5 سال گذرڻ بعد ڪريڪ ٿي ويا آهن،گهرن جا ڇاپڙ ڪري رهيا آهن،جيڪي ڪنهن به وقت ڊهي سگهن ٿا،اسان کي لڏائڻ بعد جيڪي واعدا ڪيا ويا ھئا ته اوھان کي تعليم،روزگار،گئوچر ۽ مالڪاڻا حق ڏنا ويندا پر اسان کي گهرن جا اڄ به مالڪاڻا حق ناھن ڏنا ويا،172 گهرن جي 4 سالن ۾ اڄ اھا حالت ٿي وئي آھي جيڪي رھڻ لائق ناھن رھيا،برساتن ۾ گهر پٽ پئجي ويندا جاني نقصان جو انديشو آھي،اسان جي پراني ڳوٺ ۾ 500 ايڪڙ سروي زمين جا پئسا روڪيا ويا آھن،جيڪي اڄ ڏينھن تائين جاري ناھن ڪيا ويا،سنڌ گورنمنٽ اسان کي 850 ايڪڙ گئوچر لاءِ زمين مختص ڪري ڏيڻ جو واعدو ڪيو پر اسان کي اڃا تائين گئوچر جي زمين ڪليئر ناھي ڪري ڏني وئي،اسان جي ڳوٺ جي في گهر مان 2 ڄڻن کي ڪمپنين ۾ روزگار ڏيڻ جو واعدو ڪيو ويو ھو ليڪن اسان جي ڳوٺ جا اڄ به نوجوان بيروزگار ويٺا آھن جيڪي پيٽ گذر خاطر بئراجي علائقن ڏانھن لڏپلاڻ ڪري ويا آھن ليڪن انھن کي ڪمپنين جي اندر مزدوري تي نٿو لڳايو وڃي،ٿرڪول بلاڪ ٽو کان بجلي پيدا ٿي نيشنل گرڊ ۾ وڃي ملڪ روشن ڪري رھي آھي پر اسان کي فري بجلي جا واعدا ڪري اوندھ ۾ رکيو ويو آھي،ڳوٺاڻن مطالبو ڪندي چيو ته اسان کي گهر رپيئر ڪرائي ڏنا وڃن نه ته ٻيھر ٺھرائي ڏنا وڃن،سروي زمينن جي رھيل رقم جاري ڪئي وڃي، بجلي مفت ڪئي وڃي،ڳوٺ جي نوجوانن کي روزگار تي لڳايو وڃي،تعليم کي بھتر ڪيو وڃي،گئوچر جي زمين ڪليئر ڪري ڏني وڃي،انھن سنڌ اينگرو ڪول مائننگ ڪمپني، سنڌ گورنمنٽ ۽ ٿر جي چونڊيل نمائندن کان مطالبو ڪندي چيو ته اسان سان انصاف نه ٿيو ته احتجاج جو دائرو وڌايو ويندو.

ادارو ڳوٺاڻن کي سهولتون فراهم ڪرڻ تي يقين رکي ٿو: ڪمپني ترجمان

ٿر فائونڊيشن ذريعي علائقي ۾ بنيادي سهولتون فراهم ڪيون پيون وڃن

نيو ماڊل ڳوٺ ملڪ اندر ٻيھر آبادڪاري جو ھڪ مثالي منصوبو آهي: پريس پڌرائي

اسلام ڪوٽ:ھوڏانھن ڪمپني طرفان جاري ڪيل بيان ۾ ڄاڻايو ويو آھي ته سنڌ حڪومت ۽ سنڌ اينگرو ڪول مائننگ ڪمپني مقامي آبادي کي سهولتون فراهم ڪرڻ ۾ يقين رکي ٿي،ٿر فائونڊيشن ذريعي علائقي ۾ بنيادي سهولتون فراهم ڪيون پيون وڃن،سنڌ حڪومت جي سهڪار سان ٺهيل نيو سينهري درس ماڊل ڳوٺ ملڪ اندر ٻيھر آبادڪاري جو ھڪ مثالي منصوبو آهي، جنھن جي ملڪي سطح تي پذيرائي ٿيندي رھي آھي،ڪمپني جي جاري ڪيل بيان موجب نيوسينھري درس ڳوٺ جي تعمير 2018 ۾ مقامي ٺيڪيدارن وسيلي مڪمل ڪئي وئي، ڳوٺ ۾ مجموعي طور تي 172 گھر شامل آھن،ماڊل ڳوٺ ۾ ھر ھڪ ڳوٺاڻي کي 1100 گزن جي پلاٽ تي گھر ٺاھي ڏنو ويو، ھر گھر ۾ ٽي ڪشاده ڪمرا،اسٽور روم، رڌڻو، چونئرو، چوپائي مال جي لاءِ واڙو تعمير ڪري ڏنو ويو. گهرن ۾ بجلي جي ڪنيڪشن سميت گهريلو سطح جو سولر سسٽم پڻ فراهم ڪيو ويو آهي،ڳوٺ ۾ مجموعي طور تي بهترين روڊ نيٽ ورڪ، ميٽرڪ سطح جو ماڊل اسڪول،ڊسپينسري، بازار،مسجد،مندر،راند لاءِ جو ميدان،مردن ۽ عورتن لاءِ ڌار ڌار ڪميونٽي هال سميت سموريون بنيادي سهولتون فراهم ڪيون ويون آهن،ڳوٺ ۾ صاف ۽ مِٺي پاڻي جي فراهمي لاء ٻه آر او پلانٽ پڻ لڳايا ويا آهن،بيان ۾ ڄاڻايو ويو آھي ته سنڌ حڪومت جي سهڪار سان نيوسينهري درس ڳوٺ جي ڳوٺاڻن کي في گهر هر سال هڪ لک رپيا معاوضو باقاعدگي سان ادا ڪيو ويندو آهي، هر گهر کي سئو يونٽ بجلي پڻ مفت فراهم ڪئي پئي وڃي،پروجيڪٽ ۾ ماڊل ڳوٺ جي ماڻهن کي اوليتي بنيادن تي نوڪرين ۽ ڪاروبار جا موقعا فراهم ڪيا ويا آهن،جيڪي هينئر به پروجيڪٽ ۾ روزگار ڪري رهيا آهن،جنھن جي مڪمل ڊيٽا پڻ موجود آھي. ماڊل ڳوٺ جي رهواسين جي گهرن ڏانھن شفٽ ٿيڻ کانپوءِ انهن جي سار سنڀال ۽ مرمت جي ذميواري رھائشين جي آهي، گهرن جي مالڪاڻي حقن لاء ڪمپني طرفان ڳوٺاڻن کي سنڌ حڪومت جي لاڳاپيل ادارن سان رابطي ۾ مدد فراهم ڪئي پئي وڃي،

نيئن ٺاهيل وليج جي 5 سالن ۾ هڪ ڀيرو به مرمت نه ٿي سگهي

اسلام ڪوٽ:2019ع ۾ ٺهيل نئين ماڊل وليج ڳوٺ جي 5 سالن ۾ هڪ دفعو به مرمت نه ٿي،سنڌ سرڪار ۽ ڪمپني طرفان ٺاهيل ڏنل گهرن کي ڳوٺاڻن پنهنجي مدد به راڳو چُن نه ڪرايو،بهتر سارسنڀال نه ٿيڻ ڪري نون گهرن جا چاپڙ ڪري رهيا آهن.

لاڙڪاڻي ۾ ختم القرآن ۽ شب قدر جي سلسلي ۾ محفل منعقد

لاڙڪاڻو (س ر) لاڙڪاڻي ۾ پاڪستان سني تحريڪ طرفان ختم القرآن ۽ شب قدر جي سلسلي ۾ شهر جي جامع مسجد گلستان مدينه مينهل آباد ڪالوني ۾ شاندار محفل ڪوٺائي وئي، جنهن ۾ پي ايس ٽي سنڌ جي سينئر صوبائي اڳواڻ مولانا علي نواز قاسمي، شمس الدين سروهي، مولانا اعجاز قادري، مولانا رياض احمد قاسمي، طارق احمد قاسمي، عبدالغفار مغيري قاسمي سميت ٻين وڏي انگ ۾ شرڪت ڪئي. ان موقعي تي پاڪستان سني تحريڪ سنڌ جي سينئر صوبائي اڳواڻ مولانا علي نواز قاسمي محفل کي خطاب ڪندي چيو ته شب قدر جي رات لکين ڪروڙين مهينن جي راتين کان افضل آهي، اڄوڪي رات بخشش جي رات آهي، جنهن لاءِ مسلمانن کي گهرجي ته هو زماني جا ڪم ڪار وساري ﷲ پاڪ جي گهر مسجد ۾ اچي رب ڪريم ۽ سندس پياري حبيب ڪريم حضرت محمد مصطفي ﷺ توڙي صحابه ڪرام جي عبادت ڪن. هن چيو ته رمضان ڪريم برڪتن جو مهينو آهي، جڏهن ته روزا هر مسلمان تي فرض آهن، جنهن لاءِ تمام مسلمانن کي گهرجي ته هو ڪوشش ڪري سڀئي روزا رکي ﷲ پاڪ جن جي ذات برڪات کي راضي رکڻ سان گڏ عيد جي موقعي تي غريب، مسڪين ۽ بي سهارا مسلمانن کي پنهنجي خوشي ۾ ياد ڪري انهن سان خوشيون ونڊين.
هوڏانهن محفل جي آخر ۾ پي ايس ٽي طرفان ملڪ ۽ پاڪ فوج جي سلامتي لاءِ خصوصي دعائون پڻ گهريون ويون.02

گاجي کهاوڙ مان ٿنڀن تان تارون چوري، بجلي بند

اڻڄاتل چور چئن ڳوٺن جون بجليءَ تارون چوري ڪري فرار ٿي ويا

چور پڪڙي انهن کي سزا ڏئي تارون واپس ڪرايون وڃن: ڳوٺاڻا

نصيرآباد (رپورٽ: بشيراحمد بروهي) گاجي کهاوڙ ڀرسان چئن ڳوٺن عباس لاڙ، بگرو لاڙ، احمد خان بروهي سوڌو ٻين ڳوٺن ۾ بجلي جون تارون اڻڄاتل چور چوري ڪري ويا، جنهن سبب علائقو اونداهي ۾ ٻڏل آهي، علائقي واسين چيو آهي ته بجلي جون تارون هر روز چوري ٿين ٿيون، جنهن سبب اسان سخت پريشان آهن، رمضان ۾ روزيدار پڻ پريشانين کي منهن ڏين ٿا، اسان جو مطالبو آهي ته جلد کان جلد چور پڪڙي انهن کي سزا ڏئي تارون واپس ڪرايون وڃن.02

جامع مسجد مجاهد لاڙڪاڻو ۾ ختم القرآن جو جلسو

جلسي ۾ مولانا بدرالدين سرهيو، مولانا علي اڪبر سولنگي ۽ ٻين خطاب ڪيو

فقير عمران انصاري، حافظ محمد پريل ٽڳڙ ۽ انيس حسين نعتون پيش ڪيون

لاڙڪاڻو (س ر) لاڙڪاڻو موهن جو دڙو جي جامع مسجد مجاهد ۾ ختم القرآن جو عظيم الشان پرگرام ٿيو،حافظ محمد صالح ٽڳڙ قرآن پاڪ جو ختم پورو ڪيو قرآن پاڪ ختم پورو ٿيڻ تي هڪ شاندار جلسو منعقد ڪيو ويو جنهن ۾ سنڌ جو مشهور مقرر عالم مولانا بدرالدين سرهيو مولانا علي اڪبر سولنگي ۽ مولانا غلام مصطفيٰ جهتيال نوراني خطاب ڪيو جڏھن ته هر سال جيان هن سال به رمضان المبارڪ جي ڀلاري مهيني ۾ سميع آباد يوسف ڪالوني مجاهد مسجد ۾ ختم القرآن جي حوالي سان جلسو منعقد ڪيو ويو جنهن ۾ وڏي انگ ۾ نعت خوانن سميت شھرن پڻ شرڪت ڪئي،قرآن پاڪ جي جلسي واري پروگرام ۾ سنڌ جي مشھور مقرر عالم دين مولانا بدرالدين سرهيو مولانا علي اڪبر سولنگي ۽ مولانا غلام مصطفيٰ جهتيال خصوصي خطاب ڪيو ۽ رمضان المبارڪ جي فضيلت بابت بيان ڪيو،جلسي جي آخر ۾ سڀني مسلمان ڀائرن لاءِ ۽ سڄي جماعت سڳوري لاءِ خصوصي دعائون گهريون ويون جڏھن ته پوري عالم انسانيت ۽ ملڪي سالميت جي لاءِ به خصوصي دعا گهري وئي،جڏھن ته جلسي ۾ مشھور نعت خوانن فقير عمران انصاري طاهري حافظ محمد پريل ٽڳڙ ننڍڙو نوجوان اڀرندڙ نعت خوان انيس حسين حسيني نعتون پيش ڪيون.02

روزاني عوامي آواز ڪراچي (3) خميس 29 نومبر 2023ع

Daily AWAMI AWAZ Sukkur

تصوير ڳالهائي ٿي...!